钦定古今图书集成/方舆汇编/边裔典/第101卷 > 《车轿》
## 钦定古今图书集成/方舆汇编/边裔典/第101卷 > 《车轿》

轿之制，以一木屈其中，两头竖起，雕刻花样，以金银
裹之，所谓“金银轿扛”者，此也。每头一尺之内钉钩子，
以大布一条厚折，用绳系于两头，钩中人挽于布，以
两人抬之。轿则又加一物，如船篷而更阔，饰以五色
缣帛，四人扛，有随轿而走。若远行，亦有骑象骑马者。
亦有用车者。车之制却与他地一般。马无鞍，象无凳
可坐。